"Det bliver forbudt for børn", skriver Skive IK på deres hjemmeside inden aftenens bundbrag i 1 division, hvor Vendsyssel FF kommer på besøg. Begge hold er overhængende fare for at rykke ud af 1. division, da begge befinder sig under nedrykningsstregen. Dog har Vendsyssel 1 point mere end Skive, på nuværende tidspunkt, hvor der kun mangler fire kampe. Vendsyssel FF fik et enkelt point i seneste kamp mod lokalrivalerne fra Hobro, og især i første halvleg viste VFF noget af det spil, der skal til for at overleve en truende nedrykning. Optakten til de her sidste vigtige kampe for Vendsyssel har ellers ikke været optimal, hele sidste uge måtte spillere og administration i klubben slås med de schweiziske ejere om at få udbetalt deres løn. Den kom så for to dage siden, så nu er der i hvert fald faldet lidt ro på  den krise. Nu gælder det så kampene inde på banen, og meget kan blive afgjort i de næste par kampe. I aften bundgyseren mod Skive, og allerede Tirsdag aften spiller Vendsyssel så mod Kolding, som lige nu er 3 point foran Vendsyssel FF, så en sejr i aften og på tirsdag, så kan det lysne for den trængte klub, men bliver det uden pointhøst de næste to kampe ser det sort ud for Vendsyssel FF. Og det store spørgsmål er om ejerne af VFF fra CORE SPORTS CAPITAL stadig vil putte millioner af kroner i Vendsyssel FF hvis klubben blive degraderet. Hobro også i ilden torsdag aften Det andet Nordjyske 1. divisionshold Hobro spiller også i aften, de møder på hjemmebane Fremad Amager, Hobro kan heller ikke endnu se sig helt fri at kunne komme i nedrykningsfare, Hobro ligger lige nu 5 point foran netop Vendsyssel FF. Kampen mellem Skive og Vendsyssel FF fløjtes op kl 19.00 og man kan se hele kampen på Viaplay. Efter kampen kan der ses højdepunkter  på tv2nord.dk og i 22-udsendelsen  torsdag på TV2 Nord.

Referat:
Vendsyssel FF møder torsdag aften Skive på udebane i endnu en kamp, der kan være afgørende for holdets fremtid i 1. division.